ปัจจัยความเสี่ยง

ปัจจัยความเสี่ยงทางด้านการดำเนินธุรกิจ (Business Risk)
ในการประกอบธุรกิจของบริษัทจำแนกได้ดังนี้

1.ความเสี่ยงจากสภาวะการแข่งขัน

แม้ว่าภาวะเศรษฐกิจหดตัว จะส่งผลกระทบทั่วทุกอุตสาหกรรม
กล่าวสำหรับธุรกิจโรงพยาบาลเอกชนแล้ว ผลกระทบดังกล่าวนี้ค่อนข้างน้อย
เมื่อเทียบกับอุตสาหกรรมด้านอื่น ดังนั้นสภาพความเสี่ยงที่สำคัญที่สุดของโรงพยาบาลเอกชน
จึงเป็นสภาวะที่ต้องแข่งขันกันเองอย่างรุนแรงในฐานที่มั่นของแต่ละโรงพยาบาล
ซึ่งในย่านเขตบางนา เขตประเวศ เขตสวนหลวง และอำเภอบางพลี อำเภอเมืองสมุทรปราการ
จะมีโรงพยาบาลศิครินทร์ โรงพยาบาลเปาโล สมุทรปราการ และโรงพยาบาลไทยนครินทร์
เป็นผู้ครองตลาด จะเห็นว่าทั้ง 3 โรงพยาบาล มีตำแหน่งทางการตลาดที่ใกล้เคียงกันมาก
และอยู่ในย่านเดียวกัน ประกอบกับโดยธรรมชาติของโรงพยาบาลทั่วไป
ลูกค้ามีข้อจำกัดน้อยมากในการตัดสินใจเปลี่ยนโรงพยาบาล
ดังนั้นกลยุทธ์ในการรักษาลูกค้าเก่าจะเป็นส่วนที่ทุกโรงพยาบาลให้ความสำคัญ

นอกจามมุ่งพัฒนาระบบการบริหารคุณภาพ และการพัฒนาด้านบริการแล้ว ในปี 2553
โรงพยาบาลศคิครินทร์จะมุ่งพัฒนาด้านคลินิกมากกว่าทุกปีที่ผ่านมา
โดยเฉาพะอย่างยิ่งการพัฒนาคลินิกเฉพาะทาง และเปิดเป็นศูนย์การแพทย์เฉพาะทาง
ซึ่งกลยุทธ์ดังกล่าวเป็นการป้องกันการเสียลูกค้าเก่าให้คู่แข่ง
ขณะเดียวกันยังช่วยเป็นตัวสร้างลูกค้าใหม่ให้แก่โรงพยาบาลด้วย

2.ความเสี่ยงจากการเกิดข้อพิพาททางกฎหมาย

เนื่องจากในกระบวนการให้บริการสุขภาพเป็นเรื่องที่เกี่ยวข้องกับด้านสุขภาพชีวิตของผู้ป่วยโดยตรงปัญหาที่พบมักจะเป็นเรื่องความไม่เข้าใจระหว่างผู้ป่วย
และแพทย์ผู้ให้การรักษา ในเรื่องการวินิจฉัยอาการ สาเหตุโรค ปัจจัยที่เกิดโดยแพทย์
หรือระหว่างผู้ป่วย กับพยาบาล ผู้ชำนาญการต่างๆ
ในกระบวนการให้การรักษาและดูแลผู้ป่วยในช่วงพักฟื้น
ซึ่งหากมีการละเลยต่อการปฏิบัติตามมาตรฐานการให้บริการทางการแพทย์
อาจเกิดภาวะแทรกซ้อนต่างๆ ต่อผู้ป่วยและนำไปสู่การสูญเสียชีวิต ซึ่งสามารถเกิดขึ้นได้ทุกโอกาส
ในปี 2552 ที่ผ่านมามาตรการที่บริษัทใช้กับเรื่องนี้เป็นมาตรการเชิงป้องกัน
โดยใช้มาตรฐานระบบเชิงคุณภาพ
และมาตรฐานวิชาชีพเป็นแนวทางในการป้องกันความเสี่ยงเกี่ยวกับระบบการจัดการผู้ป่วย,
มาตรฐาน ISO 14001 เป็นมาตรฐานในการป้องกันความเสี่ยงที่เกิดจากผลกระทบสิ่งแวดล้อม,
มาตรฐานด้าน Hospital Accreditation (HA)
เป็นมาตรฐานในการป้องกันความเสี่ยงจากการรักษาพยาบาลโดยตรง นอกจากนี้ บริษัทยังจัดตั้ง
Risk Committee เพื่อรับผิดชอบในการบริหารความเสี่ยงเชิงป้องกัน
กรณีที่เกิดขึ้นเพื่อให้เกิดความเสียหายน้อยที่สุด

ข้อพิพาททางกฎหมาย(เฉพาะคดีที่ยังไม่สิ้นสุดและไม่ได้เป็นคดีที่เกิดจากการดำเนินงานปกติ

คดีที่มีผลกระทบด้านลบต่อสินทรัพย์มากกว่าร้อยละ 5 ของส่วนของผู้ถือหุ้น หรือร้อยละ 10
ของสินทรัพย์หมุนเวียนกรณีส่วนของผู้ถือหุ้นติดลบ

- ไม่มี –

คดีที่มีผลต่อการดำเนินธุรกิจอย่างมีนัยสำคัญ (ไม่สามารถประเมินเป็นตัวเลขได้)

- ไม่มี –

3.ความเสี่ยงจากการขาดแคลนบุคลากรทางการแพทย์

การประกอบธุรกิจโรงพยาบาลทำให้บริษัทมีความจำเป็นต้องใช้บุคลากรที่มีความเชี่ยวชาญพิเศษ เช่น
แพทย์ เภสัชกร และพยาบาลวิชาชีพ เป็นต้น ดังนั้น
บริษัทอาจได้รับผลกระทบจากการขาดแคลนบุคลากรดังกล่าว
เนื่องจากการประกอบธุรกิจโรงพยาบาลเอกชนในปัจจุบันมีการแข่งขันกันในด้านการให้บริการค่อนข้างสูง
ซึ่งการพัฒนาบุคลากรดังกล่าวให้มีความชำนาญจำเป็นต้องใช้ระยะเวลานาน
ทำให้บุคลากรดังกล่าวเป็นที่ต้องการอย่างมากของโรงพยาบาลเอกชนชั้นนำอื่นๆ

เนื่องจากบริษัทและผู้บริหารระดับสูงมีความสัมพันธ์ที่ดีกับโรงพยาบาลชั้นนำหลายแห่งทั้งโรงพยาบาลรัฐบาลและโรงพยาบาลเอกชน
มีเป้าหมายที่ชัดเจนในการส่งเสริมให้พนักงานมีความเจริญก้าวหน้าและสามารถเติบโตได้อย่างต่อเนื่อง
ด้วยระบบการยกย่องชมเชยพนักงาน ระบบให้รางวัลที่จูงใจต่อผู้ปฏิบัติงานที่ดี
จึงทำให้พนักงานส่วนใหญ่มีความผูกพันและทำงานกับบริษัทอย่างต่อเนื่องในระยะยาว